钦定古今图书集成/理学汇编/字学典/第155卷 > 《宋洪景伯歙砚谱》 > 《修斲第五》
## 钦定古今图书集成/理学汇编/字学典/第155卷 > 《宋洪景伯歙砚谱》 > 《修斲第五》

砚斲初成，先以蜡涂内外，盖与石相益，须借此则温
润光洁可爱，于石无损，而便于洗濯，不惹墨渍。初便
以生姜汁涂研处，即著墨，今人多不知此，云是瑕病，
以墨蜡盖灭痕璺。又云：不发墨光，始初磨墨，兼带少
蜡，滞暗墨色故也。使三五度，则无此病矣。又出墨色
者，便使益好，多渍难爱护，欲著手气，必成痕迹。故人
多用蜡，盖免此患也。砚须每日洗浣，去其积墨败水，
则墨光莹泽也。